האלה אספניולי

האלה אספניולי (1951 - 25 באפריל 2022) הייתה אשת אקדמיה וחוקרת בתחום החינוך הערבי בישראל. כיהנה כסמנכ"ל המכללה האקדמית הערבית לחינוך בישראל - חיפה.

קורות חייה 
האלה אספניולי נולדה ב-1951. כיהנה כיו"ר ועדת המעקב לענייני החינוך הערבי וכיועצת שר החינוך, והייתה חברה בהנהלות האגודה לזכויות האזרח ומרכז מוסאוא.

אספניולי הקדישה רבים ממחקריה לפערים במערכת החינוך בין יהודים וערבים בישראל. היא טענה שהסיבה העיקרית לפערים הללו - למשל באחוז הזכאות לתעודת בגרות - היא פער עמוק בשיטות ההוראה ובתשומות כגון בתי ספר ירודים וחסרי תנאים מינימליים שעדיין נפוצים במגזר הערבי. סיבות נוספות שתורמות להבדלים הן מעורבות נמוכה של ההורים בחינוך הערבי ומחסור במערכות שמאתרות ומאבחנות את הילדים שזקוקים ליחס מיוחד. היא הדגישה כי כבר בגן טרום חובה נקודת הזינוק בין יהודים וערבים איננה שווה ולכן בחלוף הזמן הפער רק הולך ומעמיק. כל מערכת החינוך הערבית, היא קובעת, לקויה וסובלת מחסרים – הן מבחינת יחס המערכת אליה והן מבחינת יחס המורים עצמם. במאמריה עמדה על כך שתוכניות הלימודים במערכת החינוך הערבית זרות וגורמות לניכור בקרב התלמידים.

היא האמינה שהפתרון טמון בשוויון בחינוך, שוויון הזדמנויות, שוויון בחלוקת המשאבים, ואף אפליה מתקנת, כאשר המסגרת לכך תהיה הקמת מינהל חינוך ערבי בישראל.

אספניולי הייתה אחותה של נבילה אספניולי, פסיכולוגית קלינית ופמיניסטית פעילה בארגוני נשים.

האלה אספניולי נפטרה ב-25 באפריל 2022. התגוררה בנצרת.

קישורים חיצוניים 
 ד"ר האלה אספניולי - אוטונומיה תרבותית לחינוך הערבי, אתר המכון הישראלי לדמוקרטיה
 רועי נחמיאס - אנשי חינוך ערבים: "המצב הרבה יותר קשה", ynet
 תומר זרחין - תוכנית ל"זהות פלסטינית" בבתי הספר הערביים בישראל, ynet
 מחקר של אספניולי על החינוך בגיל הרך, נענע 10

הערות שוליים 

ערביות נוצריות ישראליות
ערבים נוצרים ישראלים
פעילות חברתיות ישראליות
פעילים חברתיים ישראלים
פעילי האגודה לזכויות האזרח
פעילות האגודה לזכויות האזרח
חוקרות חינוך ישראליות
חוקרי חינוך ישראלים
נצרת: אישים
ישראליות שנולדו ב-1951
ישראלים שנולדו ב-1951
ישראליות שנפטרו ב-2022
ישראלים שנפטרו ב-2022